รูนีย์-มาร์เชียล นำทัพผี บุกหลอนมอสโก-เรือ รับ เซบีญา ชปล.
ผีแดง แมนเชสเตอร์ ยูไนเต็ด ยอดทีมพรีเมียร์ลีกอังกฤษ จะจัดเวย์น รูนีย์ และอ็องโตนี มาร์เชียล ลงโป้งพังตาข่าย ในเกมบุกไปเยือนซีเอสเคเอ มอสโก ทีมแกร่งของรัสเซีย ในศึกฟุตบอลยูฟ่า แชมเปียนส์ลีก รอบแบ่งกลุ่ม กลุ่มบี คืนนี้ (พุธ 21 ต.ค.) เริ่มเตะเวลา 01.45 น., ,ยิงสดทางทรูสปอร์ต ขณะที่ เปแอสเช ปารีส แซงต์ แชร์กแมง จะส่ง ซลาตัน อิบราฮิโมวิช ดาวยิงตัวเก๋าชาวสวีดิช ลงวัดคมในการทำประตูกับคริสเตียโน โรนัลโด ปีกซุปเปอร์ สตาร์ของเรอัล มาดริด ในเกมที่ ราชันชุดขาว ต้องยกทัพบุกมาเยือนเปแอสเช เริ่ม 01.45 น. เช่นกัน ส่วน เรือใบสีฟ้า แมนฯซิตี้ จะเฝ้าบ้านรับการมาเยือนของเซบีญา ทีมดังแดนกระทิงดุ ในเกมนัดที่ 3 กลุ่มดี แต่นัดนี้ เรือใบ จะปราศจาก 2 แข้งตัวเก่งทั้งกุน อเกวโร และดาวิด ซิลวา,การแข่งขันฟุตบอลยูฟ่า แชมเปียนส์ลีก ฤดูกาล 2015-16 คืนนี้ (พุธที่ 21 ต.ค.) เป็นเกมรอบแบ่งกลุ่ม นัดที่ 3 ในกลุ่ม เอ-บี-ซี-ดี รวมทั้งสิ้น 8 คู่ มีโปรแกรมดังต่อไปนี้,กลุ่มเอ เปแอสเช ปารีส แซงต์ แชร์กแมง ทีมยักษ์ใหญ่แห่งเมืองน้ำหอม จะเปิดสังเวียนปาร์ก เดส์ แปรงส์ รับการมาเยือนของ ราชันชุดขาว เรอัล มาดริด โคตรทีมแห่งแดนกระทิงดุ (ถ่ายทอดสดทางทรูสปอร์ต เอชดี เริ่ม 01.45 น.) โดยเกมนี้จะเป็นการพิสูจน์วัดความคมในการทำประตู ระหว่าง ซลาตัน อิบราฮิโมวิช ศูนย์หน้าจอมเก๋าชาวสวีดิชของเปแอสเช กับ คริสเตียโน โรนัลโด ปีกจอมถล่มประตูทีมชาติโปรตุเกสของเรอัล มาดริด ว่าใครจะแน่กว่ากัน,กลุ่มบี ผีแดง แมนฯยู ทีมยักษ์ใหญ่แห่งเกาะอังกฤษ จะยกพลบุกไปเยือน ซีเอสเคเอ มอสโก ทีมแกร่งแดนหมีขาว ที่ประเทศรัสเซีย เกมนี้ หลุยส์ ฟาน กัล กุนซือแมนฯยู จะส่ง เวย์น รูนีย์ กองหน้ากัปตันทีม และอ็องโตนี มาร์กเซียล ลงล่าตาข่าย ร่วมด้วย บาสเตียน ชไวน์สไตเกอร์, มอร์แกน ชไนเดอร์ลิน, ฮวน มาตา เป็นตัวทำเกมแดนกลาง,ส่วนกลุ่มดี เรือใบสีฟ้า แมนฯซิตี้ ทีมจ่าฝูงพรีเมียร์ลีก อังกฤษ จะยังคงไร้ 2 แข้งตัวเก่งอย่าง เซร์คิโอ กุน อเกวโร กองหน้าทีมชาติอาร์เจนตินา และ ดาวิด ซิลวา กองกลางตัวจิ๊ดทีมชาติสเปน,ในเกมที่จะเปิดรังเอติฮัด สเตเดียม รับการมาเยือนของ เซบีญา ทีมแกร่งจากลาลีกา สเปน แต่ทว่า มานูเอล เปเยกรินี กุนซือแมนฯซิตี้ จะส่ง เควิน เดอ บรอยน์, ราฮีม สเตอร์ลิง และวิลฟรีด โบนี เป็นสามประสานในแดนหน้า ส่วนทางฝั่งเซบีญาจะจัดทัพใหญ่ลงบู๊,สรุปโปรแกรมการแข่งขันศึกยูฟ่า แชมเปียนส์ ลีก รอบแบ่งกลุ่ม คืนนี้ (21 ต.ค.) ดังนี้ (ชื่อแรกเป็นเจ้าบ้าน) กลุ่มเอ มัลโม-ชัคตาร์ โดเนตสก์, ปารีส แซงต์ แชร์กแมง - เรอัล มาดริด เริ่ม 01.45 น.พร้อมกันทั้ง 2 คู่/กลุ่มบี ซีเอสเคเอ มอสโก-แมนฯยู, โวล์ฟสบวร์ก-พีเอสวี ไอนด์โฮเฟน เริ่ม 01.45 น.ทั้ง 2 คู่,กลุ่มซี แอตฯมาดริด-แอสตานา, กาลาตา-ซาราย-เบนฟิกา เริ่ม 01.45 น.พร้อมกัน/กลุ่มดี แมนฯซิตี้-เซบีญา, ยูเวนตุส-มึนเชนกลัดบัค เริ่ม 01.45 น.ทั้ง 2 คู่
ผีแดง แมนเชสเตอร์ ยูไนเต็ด ยอดทีมจากอังกฤษ จะจัดเวย์น รูนีย์ และอ็องโตนี มาร์เชียล ลงโป้งพังตาข่าย ในเกมบุกไปเยือนซีเอสเคเอ มอสโก ทีมแกร่งของรัสเซีย ในศึกฟุตบอลยูฟ่า แชมเปียนส์ลีก รอบแบ่งกลุ่ม กลุ่มบี เริ่มเตะเวลา 01.45 น. 
ยูฟ่าแชมเปียนส์ลีก,แมนเชสเตอร์ ยูไนเต็ด,ซีเอสเคเอ มอสโก,แมนเชสเตอร์ ซิตี้,เซบีญา,ข่าวกีฬา,ไทยรัฐออนไลน์